cyanic-selkie/wikianc huggingface dataset:
Jessica Jones (τηλεοπτική σειρά)
Τίτλοι αρχής
Η Αρίσου Κασιβάκι, επικεφαλής σχεδιάστρια στην Imaginary Forces για τους τίτλους αρχής της σειράς, άντλησε «έμπνευση από όλη τη μεταβαλλόμενη δραστηριότητα και τις βινιέτες από τα πλαίσια των σειρών των παραθύρων [από το στυλ των κτιρίων της Νέας Υόρκης] — το μοτίβο του φωτός, των χρωμάτων, των αφηγήσεων και των γραφικών φιγούρων. Είναι πραγματικά απίστευτο το πόσα πολλά μπορείς να δεις και ο αριθμός των παραθύρων που υπάρχουν εκεί έξω με ορθάνοιχτες αποχρώσεις ... Μπορούσα να καταλάβω την έμφυτη γοητεία μας πίσω από το τζάμι του παραθύρου και αυτή τη δυσάρεστη απόλαυση όταν συλλαμβάνουμε ένα μικρό κομμάτι της ιδιωτικής μας ζωής». Επίσης, χρησιμοποίησε ως αναφορά τον πίνακα «Night Windows» του Έντουαρντ Χόπερ, καθώς και πίνακες του Γκέρχαρντ Ρίχτερ. Για να διαφοροποιήσει τις σκηνές από τους πίνακες από τους οποίους άντλησε έμπνευση, η Κασιβάκι επέλεξε να ακολουθήσει «ένα πιο σύγχρονο, πιο αφηρημένο λουκ, αγκαλιάζοντας ταυτόχρονα το πνεύμα των ζωγραφιών με ακουαρέλα του Ντέιβιντ Μακ από» το Alias. Όσον αφορούσε την ιδέα του σχεδιασμού, πρόσθεσε: «Βασίσαμε το θέμα πάνω στο PTSD και τον αλκοολισμό της Τζέσικα, στη θολή, αναξιόπιστη ματιά της, και το μεταφράσαμε αυτό οπτικά χρησιμοποιώντας πινελιές μπογιάς που κηλίδωναν και θολώναν τις σκηνές». Η Μισέλ Ντόερτι, διευθύντρια δημιουργικού τμήματος του πρότζεκτ, μελέτησε τους τίτλους αρχής της ταινίας Σιωπηλός Μάρτυς του Άλφρεντ Χίτσκοκ για να βοηθηθεί στη δημιουργία μιας «ηδονοπτικής προσέγγισης», ενώ χρησιμοποίησε την πόλη σαν να ήταν χαρακτήρας, για να δώσει έμφαση «στα σκοτεινά σημεία» που εξερευνά η Τζόουνς.
Kepler-452 b
Ο Kepler-452b είναι ένας εξωηλιακός πλανήτης σε τροχιά γύρω από τον αστέρα τύπου G Kepler-452. Η ανακάλυψή του ανακοινώθηκε από τη NASA στις 23 Ιουλίου 2015. Είναι ο πρώτος πλανήτης που ανακαλύφθηκε με μέγεθος όσο και η Γη και σε τροχιά στην κατοικήσιμη ζώνη ενός άστρου πολύ παρόμοιου με τον Ήλιο.
Jessica Jones (τηλεοπτική σειρά)
Γυρίσματα
Τα γυρίσματα της σειράς έλαβαν χώρα στην Πόλη της Νέας Υόρκης, συμπεριλαμβανομένων περιοχών του Μπρούκλιν και του Λονγκ Άιλαντ Σίτι, που έμοιαζαν αρκετά με το παλιό Χελς Κίτσεν, και του Ντάγκλαστον στο Κουίνς. Γυρίσματα έγιναν επίσης και σε στούντιο. Ο Μάνουελ Μπιλέτερ ήταν ο διευθυντής φωτογραφίας της σειράς.
Οπτικά εφέ
Τα οπτικά εφέ της σειράς έγιναν από το στούντιο της Shade VFX στη Νέα Υόρκη, το οποίο είχε εργαστεί επίσης και πάνω στη σειρά Daredevil, με τον Μπράιαν Γκούντγουϊν να είναι επικεφαλής του πρότζεκτ.
Kepler-452 b
Απέχει 1.400 έτη φωτός από το ηλιακό μας σύστημα. Ένα διαστημόπλοιο που θα επιχειρούσε να τον προσεγγίσει θα χρειαζόταν, αν η ταχύτητά του ήταν όσο του Νέοι Ορίζοντες, του ταχύτερου διαστημόπλοιου που εκτοξεύθηκε ποτέ από τη Γη, περίπου 25,8 εκατομμύρια χρόνια.
Jessica Jones (τηλεοπτική σειρά)
Μουσική
Το 2015, στη Διεθνή Comic-Con του Σαν Ντιέγκο, ο Σον Κάλερι αποκάλυψε πως θα ήταν αυτός που θα συνέθετε τη μουσική της σειράς. Ο ίδιος, ξεκίνησε να δουλεύει πάνω στο βασικό θεματικό μουσικό κομμάτι της σειράς αφού διάβασε τα σενάρια των δύο ή τριών πρώτων επεισοδίων, ενώ δεν είδε τα γραφικά που είχαν ετοιμαστεί για τους τίτλους αρχής μέχρι και μετά το δεύτερο επεισόδιο. Μέχρι εκείνη τη στιγμή είχε στο μυαλό του «το βασικό πλαίσιο του θέματος ελπίζοντας πως θα ταίριαζε». Έπειτα, ο Κάλερι είπε πως άρχισε «να παίζει» με διάφορες ιδέες για το βασικό θέμα και τελικά, κατέληξε σε αυτό που ο ίδιος πίστευε πως είχε μια «ύπουλη και διασκεδαστική» ποιότητα, προσθέτοντας πως η Τζέσικα Τζόουνς «έχει ξερό χιούμορ, ένα πραγματικό πλεονέκτημα για αυτήν. Αλλά υπήρχε κάτι σε αυτό τον χαρακτήρα που τον έκανε παιχνιδιάρικο, όπως μία γάτα ή κάτι παρόμοιο». Αφού συνέθεσε το βασικό θέμα, ο Κάλερι ξεκίνησε να εργάζεται πάνω στη ρυθμική ποιότητα αυτού, και τελικά ενορχήστρωσε πλήρως την ιδέα του δημιουργώντας το τελικό προϊόν. Όσον αφορά την εισαγωγή με την ηλεκτρική κιθάρα, ο Κάλερι σημείωσε πως «μεγιστοποιήθηκε ο ήχος σε αυτό το σημείο, καθώς όταν κοίταξα τα γραφικά, τα φώτα έγιναν λίγο πιο στραβοσκοπικά. Κι έτσι αποφάσισα πως η ηλεκτρική κιθάρα ίσως να προσέθετε αυτό που χρειαζόταν και να έδινε αυτό το έξτρα και στην ιστορία». Στη μουσική του πρώτου κύκλου συνέβαλε επίσης ο Τζέιμι Φόρσιθ.
Kepler-452 b
Εξωτερικοί σύνδεσμοι
Κατηγορία:Κύκνος (αστερισμός) Κατηγορία:Υπεργαίες
Jessica Jones (τηλεοπτική σειρά)
Μουσική
Το soundtrack άλμπουμ για τον πρώτο κύκλο κυκλοφόρησε σε ψηφιακή μορφή στις 3 Ιουνίου 2016 από την Marvel Music. Τα soundtrack άλμπουμ για τον δεύτερο και τρίτο κύκλο κυκλοφόρησαν σε ψηφιακή μορφή στις 16 Μαρτίου 2018 και στις 19 Ιουλίου 2019 αντίστοιχα, από την Hollywood Records και την Marvel Music.
Συνδέσεις με Κινηματογραφικό Σύμπαν της Marvel
Όσον αφορά συγκεκριμένες στιγμές όπου η σειρά διασταυρώνεται με τη σειρά Daredevil, η οποία είχε ήδη ολοκληρώσει τον πρώτο της κύκλο όταν ξεκίνησε το κάστινγκ για τη σειρά Jessica Jones, ο Λόουμπ είπε: «[Οι δύο χαρακτήρες] ζουν στην ίδια περιοχή. Σε ορισμένες περιπτώσεις βρίσκονται και στην ίδια γειτονιά. Ένα από τα πράγματα που είναι σημαντικά σε εμάς είναι πως, όταν εισέρχονται στο αστυνομικό τμήμα, είναι το ίδιο αστυνομικό τμήμα και στις δύο σειρές. Όταν πηγαίνουν στο νοσοκομείο, ξεκινούν να βλέπουν τα ίδια άτομα. [Αλλά] δεν θέλουμε ο κόσμος να αρχίσει ξαφνικά να λέει 'Έι, αυτός που περπατάει στον δρόμο είναι ο Ματ Μέρντοκ;' Επειδή αυτό θα έμοιαζε άβολο, και με έναν παράξενο τρόπο θα έμοιαζε λάθος». Σχετικά με την τοποθέτηση της σειράς μέσα στο MCU, και πιο συγκεκριμένα μέσα στον ίδιο κόσμο με τις άλλες σειρές της Marvel στο Netflix, η Ρόζενμπεργκ είπε: «Η σειρά Jessica Jones είναι πολύ, πολύ διαφορετική απο τη σειρά Daredevil. Βρίσκονται και οι δύο μέσα σε ένα κινηματογραφικό σύμπαν [και] η μυθολογία του σύμπαντος αυτού είναι συνδεδεμένη, αλλά δείχνουν πολύ διαφορετικές, τονικά είναι πολύ διαφορετικές... Αυτή ήταν και η ανησυχία μου όταν ανέλαβα τη σειρά: Θα πρέπει να την κάνω να ταιριάζει με τη σειρά Daredevil ή με το τι προηγήθηκε; Και η απάντηση είναι όχι».
Προώθηση
Το Τμήμα Καταναλωτικών Προϊόντων της Disney δημιούργησε μία μικρή γραμμή προϊόντων η οποία απευθυνόταν σε μεγαλύτερο ηλικιακά κοινό, δεδομένου του πιο έντονου τόνου της σειράς. Ο Πολ Γκίτερ, ο ανώτερος αντιπρόεδρος του τμήματος Αδειοδότησης της Marvel για το Τμήμα Καταναλωτικών Προϊόντων της Disney, εξήγησε πως θα επικεντρώνονταν περισσότερο σε εφήβους και ενήλικες παρά σε μικρότερο κοινό, με προϊόντα τους να κυκλοφορούν από την αλυσίδα καταστημάτων Hot Topic. Επιπρόσθετα, δημιουργήθηκε ένα εμπορικό πρόγραμμα με το όνομα Marvel Knights για να υποστηρίξει τη σειρά, το οποίο δημιούργησε νέες ευκαιρίες για μεμονωμένες σειρές προϊόντων και για συλλεκτικά προϊόντα. Οι συνεργάτες χορήγησης αδειών ήθελαν να συνεργαστούν με τη Marvel, παρά το γεγονός πως η παραγωγή δεν αφορούσε κινηματογραφικό έργο, αφού και προηγούμενα μη κινηματογραφικά πρότζεκτ της εταιρίας ήταν επιτυχημένα.
Streaming
Η σειρά Jessica Jones κυκλοφόρησε στη steaming υπηρεσία του Netflix, σε όλες τις περιοχές που αυτό ήταν διαθέσιμο, σε Ultra HD 4K ανάλυση και σε ανάλυση υψηλού δυναμικού εύρους (HDR). Ο πρώτος κύκλος υπέστη επεξεργασία από την εταιρία Deluxe και ενισχύθηκε στην HDR μορφή μετά την αρχική του κυκλοφορία. Τα επεισόδια του κάθε κύκλου κυκλοφόρησαν ταυτόχρονα, σε αντίθεση με τη συνηθισμένη κυκλοφορία του ενός επεισοδίου ανά εβδομάδα που ίσχυε για τηλεοπτικές σειρές, ενθαρρύνοντας την συνεχόμενη παρακολούθηση, μία μέθοδος παρακολούθησης η οποία αποδείχθηκε επιτυχημένη για άλλες πρωτότυπες σειρές του Netflix. Παρά το γεγονός πως η σειρά είχε σημανθεί ως «πρωτότυπη σειρά του Netflix», στην πραγματικότητα είχε αδειοδοτηθεί στο Netflix από την Disney.
Την 1η Μαρτίου 2022, η σειρά Jessica Jones αφαιρέθηκε από την πλατφόρμα του Netflix μαζί με τις άλλες σειρές της Marvel που βρίσκονταν στο Netflix, εξαιτίας της λήξης της άδειας που είχε η πλατφόρμα για τις συγκεκριμένες σειρές και την επιστροφή των δικαιωμάτων τους στην Disney. Η Disney επέλεξε να μην αποδεχτεί την εκ νέου αδειοδότηση των σειρών στο Netflix έναντι μεγάλου τέλους και ανακοίνωσε πως όλες οι σειρές που προηγουμένως υπήρχαν στην πλατφόρμα του Netflix, πλέον θα ήταν διαθέσιμες στη δική της πλατφόρμα, το Disney+, σε Ηνωμένες Πολιτείες, Καναδά, Ηνωμένο Βασίλειο, Ιρλανδία, Αυστραλία και Νέα Ζηλανδία από τις 16 Μαρτίου 2022, ενώ στις υπόλοιπες αγορές όπου ήταν διαθέσιμη η πλατφόρμα, θα γίνονταν διαθέσιμες μέχρι το τέλος του 2022. Στις Ηνωμένες Πολιτείες, για να επιτραπεί η προσθήκη των σειρών των οποίων το περιεχόμενο απευθυνόταν σε μεγαλύτερες ηλικίες, προστέθηκε στην πλατφόρμα η υπηρεσία του γονικού ελέγχου, μία υπηρεσία η οποία υπήρχε ήδη με το όνομα Star σε άλλες περιοχές όπου το Disney+ ήταν διαθέσιμο.
Home media
Από τους τρεις κύκλους της σειράς, μόνο ο πρώτος κυκλοφόρησε σε home media. Αναλυτικά, κυκλοφόρησε σε DVD για την περιοχή 1 και σε Blu-ray για την περιοχή A στις 22 Αυγούστου 2017, σε DVD για την περιοχή 2 και σε Blu-ray για την περιοχή B στις 5 Δεκεμβρίου 2016 και σε DVD για την περιοχή 4 στις 7 Δεκεμβρίου 2016.
Τηλεθέαση
Πριν την ακύρωση της σειράς, το Netflix δεν αποκάλυπτε στοιχεία για την τηλεθέαση καμίας από τις πρωτότυπες σειρές του. Ωστόσο, τον Αύγουστο του 2017, η Καρίμ Ζρέικ, ανώτερη αντιπρόεδρος του πρωτότυπου προγράμματος της Marvel Television, παρείχε κάποια δημογραφικά στοιχεία σχετικά με την τηλεθέαση που είχε η σειρά Jessica Jones, σημειώνοντας πως η σειρά προσέλκυσε μεγάλο ποσοστό γυναικείου κοινού. Επίσης τον ίδιο μήνα, το Netflix αποκάλυψε στοιχεία για όλες τις σειρές της Marvel που ήταν διαθέσιμες στην πλατφόρμα του. Τα στοιχεία, τα οποία συγκεντρώθηκαν από ένα δείγμα «'1300 κοινοτήτων' του Netflix από όλο τον κόσμο, όπου οι συνδρομητές ομαδοποιούνται με βάση το τι παρακολουθούν», έδειξαν πως οι θεατές δεν παρακολουθούσαν τις σειρές με τη χρονολογική σειρά με την οποία κυκλοφόρησαν, αλλά προτιμούσαν να ξεκινήσουν με τη σειρά Jessica Jones, συνέχιζαν με τις σειρές Daredevil και Luke Cage, και ολοκλήρωναν με τη σειρά Iron Fist. Ο Τοντ Γιέλιν, αντιπρόεδρος του τμήματος καινοτομίας προϊόντων του Netflix, σημείωσε πως το κοινό παρακολουθεί τις σειρές «με τη σειρά που αυτές το ενδιαφέρουν αλλά και από το πώς ενημερώνεται για αυτές». Τα στοιχεία του Netflix έδειξαν επίσης πως ένας τηλεθεατής ο οποίος παρακολουθεί τη σειρά Jessica Jones, ήταν πιο σύνηθες να μεταβεί στη συνέχεια στη σειρά Daredevil και το αντίθετο, με τον Γιέλιν να επισημαίνει πως πίστευε πως το κοινό θα συνέδεε περισσότερο τις σειρές Jessica Jones και Luke Cage, αφού ο χαρακτήρας του Κέιτζ εμφανίστηκε πρώτη φορά στη σειρά Jessica Jones. Τα στοιχεία αποκάλυψαν επίσης πως άλλες «κωμωδίες και σειρές που εμπεριείχαν δυναμικούς γυναικείους χαρακτήρες», όπως οι σειρές Τα Φιλαράκια, Master of None και Orange Is the New Black, οδήγησαν το κοινό στο να ξεκινήσει τη σειρά Jessica Jones. Τον Οκτώβριο του 2018, η εταιρία Crimson Hexagon, αποκάλυψε στοιχεία μέσα από τα οποία εξεταζόταν «ο απόηχος των σειρών στα κοινωνικά δίκτυα», σε μια προσπάθεια να τα συσχετίσουν με την πιθανή τηλεθέαση. Τα στοιχεία αυτά έδειξαν πως όταν κυκλοφόρησε ο πρώτος κύκλος, τον Νοέμβριο του 2018, η σειρά συγκέντρωσε περίπου 300.000 αναρτήσεις σε Twitter και Instagram, ενώ όταν κυκλοφόρησε ο δεύτερος κύκλος τον Μάρτιο του 2018, οι αναρτήσεις αυτές μειώθηκαν κατά 50%, φτάνοντας περίπου τις 150.000.
Κριτικές
Η σελίδα συλλογής κριτικών Rotten Tomatoes δίνει στον πρώτο κύκλο ποσοστό αποδοχής 94% με μέσο όρο 8,24/10, βασισμένα σε 80 κριτικές. Στο τμήμα ομοφωνίας της σελίδας αναφέρεται: «Η σειρά Jessica Jones χτίζει ένα πολύπλευρο δράμα γύρω από την συναρπαστική αντι-ηρωίδα της, προσφέροντας ίσως το δυνατότερο τηλεοπτικό franchise της Marvel μέχρι σήμερα». Η σελίδα συλλογής κριτικών Metacritic δίνει στον πρώτο κύκλο ποσοστό 81% βασισμένο σε 32 κριτικές, με την ένδειξη «καθολική αναγνώριση».
Στον τρίτο κύκλο, η σελίδα Rotten Tomatoes δίνει ποσοστό αποδοχής 73% με μέσο όρο 6,4/10, βασισμένα σε 40 κριτικές. Στο τμήμα ομοφωνίας της σελίδας αναφέρεται: «Ακόμα κι αν δεν είναι το πιο ικανοποιητικό φινάλε για την εποχή της Marvel στην τηλεόραση, το τελευταίο κεφάλαιο της σειράς Jessica Jones κλείνει δυνατά, δίνοντας χώρο στην περίπλοκη ηρωίδα του να αλλάξει—και μια τελευταία ευκαιρία στην Κρίστεν Ρίτερ να κάνει τα μαγικά της». Η σελίδα Metacritic δίνει στον κύκλο 65/100 βασισμένο σε 7 κριτικές, με την ένδειξη «γενικά θετικές κριτικές».
Πέραν των ερμηνειών, η σειρά έλαβε θετικά σχόλια και για τον νουάρ τόνο της, την προσέγγισή της στο σεξουαλικό στοιχείο και την απεικόνιση σκοτεινότερων θεμάτων όπως ο βιασμός, οι βίαιες επιθέσεις και η διαταραχή μετατραυματικού στρες (PTSD),  ενώ δέχθηκε επικρίσεις για τον αργό ρυθμό της και για τον μεγάλο αριθμό επεισοδίων σε κάθε κύκλο.
Διακρίσεις
Τον Δεκέμβριο του 2015, ο Ματ Φόουλερ από τη σελίδα IGN ονόμασε τη σειρά Jessica Jones ως την καλύτερη πρωτότυπη σειρά του Netflix μέχρι εκείνη τη στιγμή.
Σε άλλα μίντια
Τον Νοέμβριο του 2015, κυκλοφόρησε μία αναβαθμισμένη έκδοση του παιχνιδιού για κινητά Marvel: Contest of Champions, όπου υπήρχε μία ιστορία σε έξι μέρη στην οποία εμπλέκονταν η Τζέσικα Τζόουνς και ο Daredevil, καθώς κι ένα επίπεδο το οποίο βασιζόταν στην Χελς Κίτσεν. Επιπρόσθετα, η Τζέσικα Τζόουνς προστέθηκε και στο παιχνίδι ρόλων Marvel: Future Fight.
Ακύρωση και μέλλον
Το Netflix ακύρωσε τη συνέχεια της σειράς στις 18 Φεβρουαρίου 2019, πριν την πρεμιέρα του τρίτου κύκλου. Πριν την ακύρωσή της, ο Κέβιν Α. Μέγιερ, πρόεδρος του τμήματος «Απευθείας-στον-Καταναλωτή και στη Διεθνή Αγορά» της Disney, σημείωσε πως αν και δεν είχε ακόμα συζητηθεί, υπήρχε πιθανότητα τόσο η συγκεκριμένη σειρά όσο και οι άλλες που ακυρώθηκαν, να ανανεωθούν για την πλατφόρμα του Disney+. Ο ανώτατος αντιπρόεδρος πρωτότυπου προγράμματος της υπηρεσίας συνδρομής Hulu, Γκρεγκ Έργουιτς, ανέφερε επίσης πως η υπηρεσία ήταν ανοικτή στο ενδεχόμενο να φιλοξενήσει και να ανανεώσει τις πρώην σειρές του Netflix.
Εξωτερικοί σύνδεσμοι
Κατηγορία:Αμερικανικές τηλεοπτικές σειρές Κατηγορία:Τηλεοπτικές σειρές των ABC Studios Κατηγορία:Τηλεοπτικές σειρές Netflix Κατηγορία:Τηλεοπτικές σειρές βασισμένες σε κόμικς της Marvel Κατηγορία:Jessica Jones (τηλεοπτική σειρά)
Οι αισθηματίες
Οι Αισθηματίες είναι ελληνική ταινία του 2014, σε σκηνοθεσία και σενάριο του Νίκου Τριανταφυλλίδη. Είναι ένα δραματικό νεο-νουάρ, με πρωταγωνιστές τους Τάκη Μόσχο, Δημήτρη Λάλο και Χάρη Φραγκούλη. Προβλήθηκε ημιτελώς στο πλαίσιο του 19ου Διεθνούς Φεστιβάλ Κινηματογράφου Αθήνας τον Σεπτέμβριο του 2013 και έκανε την παγκόσμια πρεμιέρα, τοn Ιούνιο του 2014 στο 36ο Διεθνές Φεστιβάλ Κινηματογράφου Μόσχας.
Υπόθεση
Ο Δάσκαλος (Τάκης Μόσχος) είναι ένας μεσήλικας που ζει στην απομονωμένη του βίλα μαζί με την έφηβη κόρη του (Ηλιάνα Μαυρομάτη). Πρόκειται για αρχαιοκάπηλο και τοκογλύφο, ο οποίος διακινεί τα κλοπιμαία μέσα σε νεκροφόρες. Δύο νεαροί, ο μελαγχολικός Ερμής (Δημήτρης Λάλος) και ο σχεδόν παιδιάστικος Γιάννης (Χάρης Φραγκούλης) έχουν αναλάβει τους φόνους και τους εκφοβισμούς των οφειλετών. Οι ισορροπίες θα αλλάξουν, όταν ο μεν ερωτευθεί την κόρη του αφεντικού του, ενώ ο δε παθιαστεί με μία πόρνη και έρθει σε αντιπαράθεση με τον προαγωγό της.
Βραβεία και διακρίσεις
Η ταινία κέρδισε το Βραβείο Καλύτερης Μουσικής στα Βραβεία Ελληνικής Ακαδημίας Κινηματογράφου, ενώ ήταν υποψήφια και για Καλύτερη Ταινία. Ο Χάρης Φραγκούλης τιμήθηκε με το Βραβείο Ανδρικής Ερμηνείας στο 20ό Διεθνές Φεστιβάλ Κινηματογράφου Αθήνας. Προβλήθηκε σε ξένα φεστιβάλ, μεταξύ των οποίων το 36ο Φεστιβάλ Μεσογειακού Κινηματογράφου του Μονπελιέ και στο Raindance Film Festival του Λονδίνου. Πήρε δε μέρος στο επίσημο διαγωνιστικό πρόγραμμα του 36ου Φεστιβάλ Κινηματογράφου της Μόσχας.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ελληνόφωνες ταινίες Κατηγορία:Ταινίες του 2014 Κατηγορία:Ελληνικές δραματικές ταινίες Κατηγορία:Ταινίες γυρισμένες στην Ελλάδα Κατηγορία:Ταινίες παραγωγής Ελληνικού Κέντρου Κινηματογράφου Κατηγορία:Ελληνικές αστυνομικές ταινίες Κατηγορία:Νεο-νουάρ ταινίες
Παλλακανέστρο Μπρέσια
Η Τζερμάνι Μπάσκετ Μπρέσια Λεονέσσα (ιταλικά: Μπάσκετ Μπρέσια Λεονεσσα) είναι Ιταλική ομάδα της καλαθοσφαίρισης, γνωστή κατά καιρούς με διάφορα ονόματα όπως το Τσεντράλε ντελ λάττε ντι Μπρέσια, ενώ πιο πρόσφατα αναφέρεται ως Τζερμάνι Μπάσκετ Μπρέσια Λεονέσσα (Germani Basket Brescia Leonessa).
Ονομασίες χορηγών
Με την πάροδο των ετών, λόγω συμφωνιών χορηγίας, είναι επίσης γνωστή ως:
Εξωτερικοί σύνδεσμοι
Κατηγορία:Ιταλικοί σύλλογοι καλαθοσφαίρισης
Ηλίας Γρηγοριάδης
Ο Ηλίας Γρηγοριάδης ήταν Έλληνας ποδοσφαιριστής που αγωνιζόταν στη θέση του τερματοφύλακα. Γεννήθηκε στον Πόντο και ως πρόσφυγας βρέθηκε στην Ελλάδα το 1914 και ενεγράφη στον Παναθηναϊκό για να αντικαταστήσει τον επιτυχημένο τερματοφύλακα Λεωνίδα Καλογερόπουλο. Υπήρξε ένας από τους κορυφαίους τερματοφύλακες των προπολεμικών ετών και έγινε αρχηγός του Παναθηναϊκού. Κατέκτησε Πρωτάθλημα Αθηνών το 1925, 1926, 1927.
Στις 19 Ιουνίου του 1927 συμμετείχε στον κρίσιμο αγώνα για το Πρωτάθλημα, στον οποίο ο Παναθηναϊκός επικράτησε με 1-0 επί της ΑΕΚ με τον ίδιο να διακρίνεται και ο Παναθηναϊκός κατέκτησε τον τίτλο. Σε εκείνο τον αγώνα δέχθηκε χτύπημα που αργότερα του στοίχησε τη ζωή του. Ένα πολύ δυνατό σουτ τον χτύπησε στο στήθος με συνέπεια να του προκαλέσει σοβαρά χρόνια προβλήματα υγείας από τα οποία δεν κατάφερε να αναρρώσει. Αναγκάστηκε να σταματήσει άμεσα το ποδόσφαιρο και το Μάιο του 1931 απεβίωσε μετά από συνεχείς αιμοπτύσεις. Για να τιμήσει την προσφορά του ο Παναθηναϊκός ανέλαβε τη δαπάνη της κηδείας του. Με τον ίδιο τρόπο έχασε τη ζωή του και ο τερματοφύλακας του Παναθηναϊκού Νίκος Μιχαηλίδης το 1928 καθώς στον αγώνα για το κύπελλο Πάσχα στις 16 Απριλίου 1928 κόντρα στον Ολυμπιακό, δέχθηκε χτύπημα στο στήθος και ένα μήνα μετά απεβίωσε από αιματοπτυσία.
Τίτλοι
3 Πρωταθλήματα Αθηνών: 1925, 1926, 1927
Εξωτερικές συνδέσεις
Κατηγορία:Ποδοσφαιριστές Παναθηναϊκού Κατηγορία:Τερματοφύλακες ποδοσφαιριστές Κατηγορία:Έλληνες ποδοσφαιριστές
Παύλος Τζαναβάρας
Ο Παύλος Τζαναβάρας είναι Έλληνας αθλητής στίβου μεγάλων αποστάσεων και αγώνων βουνού. Γεννήθηκε και μεγάλωσε στα Αθίκια Κορινθίας το 1969. Κατέχει το Πανελλήνιο ρεκόρ στον ημιμαραθώνιο για την ηλικιακή κατηγορία Μ45, με χρόνο 1:15:33, που επετεύχθη το 2014 στο Βουκουρέστι της Ρουμανίας. Το 2008 στο Βελιγράδι κατέκτησε τη 2η θέση στο Βαλκανικό πρωτάθλημα μαραθωνίου δρόμου με επίδοση 2:41:02. Το 2011, στην 1η διοργάνωση του Πανελλήνιου Πρωταθλήματος Ορεινού Δρόμου που διοργανώθηκε από τον ΣΕΓΑΣ, κατέλαβε την 3η θέση με επίδοση 1:06:09.
Αγωνιζόταν μέχρι το 2021 και για πολλά χρόνια με τα χρώματα του Παναθηναϊκού.
Σάο Πάολο Φουτεμπόλ Κλούμπε
Η Σάο Πάοuλο ΦΚ (πορτογαλικά: São Paulo FC, συντετμημένα SPFC) είναι ποδοσφαιρικός σύλλογος που εδρεύει στo Σάο Πάολο. Ιδρύθηκε στις 25 Ιανουαρίου 1930. Αγωνίζεται στο στάδιο Μορουμπί του Σάο Πάολο. Αγωνίζεται στη Σέριε Α', την ανώτερη κατηγορία ποδοσφαίρου στη Βραζιλία και στο τοπικό πρωτάθλημα του Σάο Πάολο.
Σε διεθνείς τίτλους, η Σάο Πάολο έχει κερδίσει 12 τίτλους, 3 από τους οποίους είναι παγκόσμιοι διασυλλογικοί τίτλοι (2 Διηπειρωτικά, 1 Παγκόσμιο Κύπελλο Συλλόγων) πιο πολλούς από κάθε άλλη βραζιλιάνικη ομάδα. Επίσης, είναι από τις πιο επιτυχημένες ομάδες της Νοτίου Αμερικής με 22 τοπικά πρωταθλήματα, 6 Μπραζιλεϊράο, 3 Λιμπερταδόρες, 1 Κόπα Σουνταμερικάνα, 1 Σουπερκόπα Λιμπερταδόρες, 1 Κόπα ΚΟΝΜΕΜΠΟΛ, 1 Κόπα Μάστερς ΚΟΝΜΕΜΠΟΛ, 2 Σόυπερκαπ Νοτίου Αμερικής.
Με έτος ίδρυσης το 1930, η Σάο Πάολο ήταν ένα από τα μέλη του Clube dos 13, των δεκατριών ηγούμενων ομάδων της Βραζιλίας. Μετά την Φλαμένγκο και την Κορίνθιανς, η Σάο Πάολο έχει πάνω από 16 εκατομμύρια υποστηρικτές. Η παραδοσιακή αμφίεση της ομάδας είναι άσπρη μπλούζα με δυο οριζόντιες ρίγες (μια κόκκινη και μια μαύρη), άσπρα σορτσάκια και άσπρες κάλτσες. Η δεύτερη εμφάνιση είναι μπλούζα με κάθετες ρίγες κόκκινου μαύρου και άσπρου χρώματος, μαύρα σορτς και κάλτσες. Η Σάο Πάολο αγωνίζεται από το 1947 στο στάδιο «Μορουμπί» χωρητικότητας 67.052 θέσεων. Το γήπεδο έχει φιλοξενήσει τους τελικούς του Κόπα Λιμπερταδόρες τις χρονιές 1992, 1993, 1994, 2000, 2003, 2005, 2006.
Η Σάο Πάολο είναι η δεύτερη ομάδα στη Βραζιλία σε ετήσια έσοδα με περίπου 80 (78,2) εκατομμύρια ευρώ.
Αποσυρμένα Νούμερα
01 🇧🇷 Ροζέριο Σένι - Τερματοφύλακας (1992-2015)
Πηγές
Κατηγορία:Αθλητικοί σύλλογοι Βραζιλίας Κατηγορία:Ιδρύσεις ποδοσφαιρικών ομάδων το 1930 Κατηγορία:Σάο Πάολο Κατηγορία:Ποδοσφαιρικές ομάδες Βραζιλίας
Δίλοφο Ναρθακίου Λάρισας
Το Δίλοφο Ναρθακίου είναι οικισμός της Θεσσαλίας στην Περιφερειακή Ενότητα Λάρισας.
Γενικά στοιχεία
Το Δίλοφο βρίσκεται σε υψόμετρο 362 μέτρων, σε απόσταση περίπου 10 χλμ. ΝΑ. από τα Φάρσαλα (έδρα του δήμου) και 55 χλμ. Ν. από την Λάρισα (έδρα του δήμου) ενώ έχει πληθυσμό 253 κατοίκων, σύμφωνα με την Απογραφή του 2011. Μετά την ενσωμάτωση της Θεσσαλίας, αναφέρεται επίσημα με το παλιό της όνομα Άνω Σιατερλί το 1883 στο ΦΕΚ 126Α - 02/04/1883 να προσαρτάται στον τότε δήμο Φαρσάλων. Το 1928 με το ΦΕΚ 33Α - 10/03/1928 ορίστηκε έδρα της ομώνυμης νεοϊδρυθείσας κοινότητας και το 1957 με το ΦΕΚ 11Α - 24/01/1957 μετονομάστηκε σε Δίλοφον. Σύμφωνα με το πρόγραμμα Καλλικράτης και την τροποποίησή του Κλεισθένης Ι αποτελεί κοινότητα που υπάγεται στη Δημοτική Ενότητα Ναθρακίου του Δήμου Φαρσάλων και σύμφωνα με την απογραφή 2011 έχει 253 κατοίκους.
Δείτε επίσης
Στην ίδια Περιφερειακή Ενότητα αλλά στον Δήμο Κιλελέρ υπάρχει ο συνώνυμος οικισμός Δίλοφο.
Παραπομπές
Κατηγορία:Χωριά του νομού Λάρισας Κατηγορία:Δήμος Φαρσάλων
Καστρί Χαλκιδικής (νησίδα)
Το Καστρί είναι νησίδα της Χαλκιδικής που απέχει μόνο 40 μέτρα από την ακτή και την χερσόνησο Καστρί της οποίας είναι προέκταση της. Απέχει 4 χλμ από την Νικήτη Χαλκιδικής, είναι βραχώδης κι έχει απόκρημνες πλαγιές ύψους πέντε μέτρων όπου καταλήγουν σε μία επίπεδη έκταση 2 περίπου στρεμμάτων. Είναι αναγνωρισμένος αρχαιολογικός χώρος από το 1973, πάνω στην νησίδα υπάρχουν διάσπαρτα αρχαιολογικά λείψανα.
Πηγές
Κατηγορία:Νομός Χαλκιδικής Κατηγορία:Ελληνικές βραχονησίδες Κατηγορία:Δήμος Σιθωνίας Κατηγορία:Αρχαιολογικοί τόποι στη Χαλκιδική
Πανεπιστήμιο Σορμπόν
Το Πανεπιστήμιο Σορμπόν (γαλλικά: Sorbonne Université) είναι γαλλικό πανεπιστήμιο που βρίσκεται στο Παρίσι. Ξεκίνησε τη λειτουργία του την 1η Ιανουαρίου 2018 έπειτα από τη συγχώνευση των πανεπιστημίων του Παρί-Σορμπόν (Paris-IV), που μετεξελίχθηκε σε Σχολή Γραμμάτων και του Πιερ-ε-Μαρί-Κιουρί (Paris-VI), το οποίο διαδέχθηκαν οι Σχολές Επιστημών και Ιατρικής.
Το Πανεπιστήμιο Σορμπόν είναι ένα από τα διάδοχα ιδρύματα του Πανεπιστημίου του Παρισιού που ιδρύθηκε το 1896.
Είναι οργανωμένο σε τρεις σχολές, κατανεμημένες σε 26 τοποθεσίες κυρίως στο Καρτιέ Λατέν. Διαθέτει επίσης μια πανεπιστημιούπολη στο Άμπου Ντάμπι.
Το 2019, το Πανεπιστήμιο Σορμπόν είχε 55.600 φοιτητές, συμπεριλαμβανομένων 10.200 ξένων φοιτητών και 6.700 ερευνητών και καθηγητών-ερευνητών.
Εξωτερικοί σύνδεσμοι
Κατηγορία:Εκπαιδευτικά ιδρύματα στο Παρίσι
Ανώτατο Ινστιτούτο Αεροναυπηγικής και Διαστήματος (Γαλλία)
Η Ανώτατο Ινστιτούτο Αεροναυπηγικής και Διαστήματος (επίσημη ονομασία στα γαλλικά: Institut supérieur de l’aéronautique et de l’espace) είναι ένα δημόσιο ερευνητικό πανεπιστήμιο, με έδρα την Τουλούζη της Γαλλίας.
Ιδρύθηκε το 1909 από τον Jean-Baptiste Roche, είναι η παλαιότερη σχολή μηχανικών στην αεροναυπηγική και την αεροδιαστημική στον κόσμο.
Η Σχολή αποτελεί τμήμα της Groupe ISAE.
Παραπομπές
Κατηγορία:Πανεπιστήμια στη Γαλλία Κατηγορία:Αεροπορία στη Γαλλία Κατηγορία:Εκπαίδευση στην Τουλούζη
Νίκος Χαραλαμπίδης (ποδοσφαιριστής)
Ο Νίκος Χαραλαμπίδης ήταν Έλληνας ποδοσφαιριστής. Απεβίωσε το 1938. Αγωνίστηκε στη θέση του τερματοφύλακα στην ομάδα του Παναθηναϊκού από το 1936 έως το 1938. Κατέκτησε το Πρωτάθλημα Αθηνών το 1937 δείχνοντας ότι θα έχει μια σπουδαία αθλητική καριέρα. Το 1938 προσβλήθηκε από μηνιγγίτιδα. Τα ιατρικά μέσα της εποχής δεν ήταν επαρκή με συνέπεια ο νεαρός αθλητής να αποβιώσει έπειτα από συνεχείς αιμοπτύσεις. Ο θάνατος του Νίκου Χαραλαμπίδη υπήρξε μια από τις πιο οδυνηρές στιγμές στην ιστορία του Παναθηναϊκού καθώς λίγο νωρίτερα την Πρωτομαγιά του ίδιου έτους τραυματίστηκε θανάσιμα ο συμπαίκτης του Λύσανδρος Δικαιόπουλος με συνέπεια ο σύλλογος να βυθιστεί σε βαρύ πένθος χάνοντας σε μικρό διάστημα δύο εν ενεργεία αθλητές του.
Εξωτερικές συνδέσεις
Κατηγορία:Ποδοσφαιριστές Παναθηναϊκού Κατηγορία:Τερματοφύλακες ποδοσφαιριστές Κατηγορία:Έλληνες ποδοσφαιριστές
2022 (αριθμός)
Το 2022 (Δύο χιλιάδες είκοσι δύο)  είναι ο φυσικός αριθμός μετά το 2021 και πριν από το 2023.
Εξωτερικοί σύνδεσμοι
Κατηγορία:Σύνθετοι αριθμοί
Χελωνονιντζάκια II
Τα Χελωνονιντζάκια II (πρωτότυπος αγγλικός τίτλος: Teenage Mutant Ninja Turtles: Out of the Shadows) είναι μια Αμερικανική υπερηρωική ταινία του 2016 σε σκηνοθεσία από τον Ντέιβ Γκριν και σενάριο των Τζος Άπλμπαουμ και Αντρέ Νέμετς. Ως η έκτη κινηματογραφική ταινία Χελωνονιντζάκια και η συνέχεια του Χελωνονιντζάκια (2014), πρωταγωνιστούν οι Μέγκαν Φοξ, Γουίλ Αρνέτ, Λόρα Λίνεϊ, Στίβεν Άμελ, Νόελ Φίσερ, Τζέρεμι Χάουαρντ, Πιτ Πλόζεκ, Άλαν Ρίτσσον, Τάιλερ Πέρι, Γκάρι Άντονι Ουίλιαμς, Μπράιαν Τι, και Σέιμους.
Τα γυρίσματα ξεκίνησαν τον Απρίλιο του 2015 και ολοκληρώθηκαν τον Αύγουστο. Κυκλοφόρησε στις 3 Ιουνίου του 2016, από την Paramount Pictures. Έλαβε γενικά μεικτά σχόλια από τους κριτικούς, με κάποιους να το θεωρούν ανώτερο από την προηγούμενη ταινία. Παρόλα αυτά, δεν ήταν εισπρακτική επιτυχία, εισπράττοντας $245 εκατομμύρια απέναντι σε έναν προϋπολογισμό $135 εκατομμυρίων, με αποτέλεσμα να ακυρώνεται η τρίτη ταινία. Μια επανεκκίνηση κινουμένων σχεδίων κυκλοφόρησε τον Αύγουστο του 2023.
Εξωτερικοί σύνδεσμοι
Κατηγορία:Ταινίες του 2016 Κατηγορία:Ταινίες του Nickelodeon Κατηγορία:Αμερικανικές ταινίες Κατηγορία:Αγγλόφωνες ταινίες Κατηγορία:Ταινίες παραγωγής Paramount Pictures Κατηγορία:Ταινίες IMAX Κατηγορία:Χελωνονιντζάκια (ταινίες)
Windows 9x
Τα Windows 9x είναι ένας γενικός όρος που αναφέρεται σε μια σειρά λειτουργικών συστημάτων υπολογιστών Microsoft Windows που παρήχθησαν από το 1995 έως το 2000, τα οποία βασίστηκαν στον πυρήνα των Windows 95 και στην υποκείμενη
βάση του MS-DOS, τα οποία ενημερώθηκαν σε επόμενες εκδόσεις. Η πρώτη έκδοση της σειράς 9x ήταν τα Windows 95, τα οποία διαδέχτηκαν τα Windows 98 και μετά τα Windows Me, που ήταν η τρίτη και τελευταία έκδοση των Windows στη γραμμή 9x.
Τα Windows 9x είναι κυρίως γνωστά για τη χρήση τους σε οικιακούς επιτραπέζιους υπολογιστές. Το 1998, τα Windows αποτελούσαν το 82% του μεριδίου αγοράς λειτουργικών συστημάτων. μικρογραφία μικρογραφία|Το λογότυπο των [[Windows 98]] μικρογραφία|Το λογότυπο των [[Windows Me]] Οι εσωτερικές εκδόσεις έκδοσης για τις εκδόσεις των Windows 9x είναι 4.x. Οι εσωτερικές εκδόσεις για τα Windows 95, 98 και Me είναι 4.0, 4.1 και 4.9, αντίστοιχα. Οι προηγούμενες εκδόσεις των Windows που βασίζονταν σε MS-DOS χρησιμοποιούσαν αριθμούς εκδόσεων 3.2 ή χαμηλότερους. Τα Windows NT, τα οποία απευθύνονταν σε επαγγελματίες χρήστες, όπως δίκτυα και επιχειρήσεις, χρησιμοποιούσαν έναν παρόμοιο αλλά ξεχωριστό αριθμό έκδοσης μεταξύ 3.1 και 4.0. Όλες οι εκδόσεις των Windows από τα Windows XP και μετά βασίζονται στη βάση κώδικα των Windows NT.
Παραπομπές
Κατηγορία:Windows 9x Κατηγορία:Microsoft Windows
Πάριον
Το Πάριον (κατ. Παριανός) ήταν αρχαία ελληνική πόλη της βορείου Μυσίας, στην πεδιάδα της Αδράστειας, στα δυτικά του βορείου στομίου του Ελλησπόντου. Υπήρξε έδρα βοηθητικού επισκόπου της εμβελείας της Μητρόπολης της Κυζίκου. Η πόλη υπήρξε αποικία της Ερετρίας και της Πάρου (από την οποία πήρε και το όνομά της). Στην συνέχεια έγινε μέλος της Δηλιακής Συμμαχίας (ιδρύθηκε το 477 π.Χ.). Κατά την ελληνιστική περίοδο προσαρτήθηκε στο βραχύβιο βασίλειο του Λυσιμάχου και πολύ αργότερα στο βασίλειο της Περγάμου. Αργότερα οι Ρωμαίοι την κατέστησαν αποικία τους (Colonia) της επαρχίας της Ασίας. Από τον 4ο αιώνα μ.Χ. το Πάριον ανήκε στην βυζαντινή επαρχία του Ελλησπόντου. Τα νομίσματα της πόλεως βεβαιώνουν την αφθονία της σε αγαθά, ιδίως στην μεγάλη παραγωγή της μίνθης. Κατά την ελληνιστική περίοδο το έμβλημά της που απεικονίζεται στα νομίσματα, ήταν το γοργόνειον.
Από τη βιογραφία του μάρτυρος αγίου Ονησιφόρου, πιστοποιείται η ύπαρξη χριστιανικής κοινότητας στο Πάριον πριν το 180 μ.Χ. Επίσης άλλοι άγιοι είναι άξιοι αναφοράς: ο άγιος Μένιγνος (μαρτύρησε επί αυτοκράτορος Δεκίου, στις 22 Νοεμβρίου), ο άγιος Θεογένης (επίσκοπος και μάρτυρας, τιμάται στις 3 Ιανουαρίου) και ο άγιος Βασίλειος (επίσκοπος και μάρτυρας του 9ου αιώνα, τιμάται στις 12 Απριλίου).
Ο Γάλλος θεολόγος και ιστορικός Michel Le Quien, αναφέρει και καθολικούς επισκόπους της πόλεως κατά τον 14ο αιώνα. Κατά το 640 το Πάριον έγινε ανεξάρτητη αρχιεπισκοπή και παρέμεινε έτσι μέχρι το τέλος του δέκατου τρίτου αιώνα. Στη συνέχεια, ο αυτοκράτορας Ανδρόνικος Β΄ ίδρυσε μια μητρόπολη υπό τον τίτλο: Πηγών και Παρίου. Το 1354 η μητρόπολη Πηγών και Παρίου καταργήθηκε (ίσως λόγω της κατάληψης από τους Τούρκους) και ο μητροπολίτης για αντάλλαγμα έλαβε την έδρα της θρακικής Σωζοπόλεως.
Τα ερείπια της αρχαίας ελληνικής αποικίας βρίσκονταν στο ελληνικό χωριό Καμάρες (σημ. Kimir), επί του ακρωτηρίου Tersana-Bournou, στην διοικητική περιφέρεια των Πηγών.
Παραπομπές
Κατηγορία:Αρχαίες πόλεις της Μυσίας
Νταρβώ
Το Νταρβώ (γαλλικά: Darvault) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Νταρβωλτουά (γαλλικά: Darvaultois).
Παραπομπές
Κατηγορία:Κοινότητες της Σεν-ε-Μαρν
Ντουιζί
Το Ντουιζί (γαλλικά: Dhuisy) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Ντουιζεέν (γαλλικά: Dhuiséens).
Παραπομπές
Κατηγορία:Κοινότητες της Σεν-ε-Μαρν
Άνω Κερδύλιο Σερρών
Το Άνω Κερδύλλιο, έως το 1927 γνωστό ως Άνω Κρούσοβον, είναι ιστορικός εγκαταλελειμμένος οικισμός του Νομού Σερρών, στον σημερινό Δήμο Αμφίπολης.
Πολλοί κάτοικοι του χωριού εκτελέσθηκαν κατά την σφαγή στα Άνω και Κάτω Κερδύλλια Σερρών, ενώ οι εναπομείναντες κάτοικοι εγκαταστάθηκαν μαζί με εκείνους του Κάτω Κερδυλλίου στο σημερινό χωριό των Νέων Κερδυλίων.
Στο χωριό βρίσκεται μέχρι σήμερα ο Ιερός Ναός των Αγίων Θεοδώρων.
Βυζαντινή περίοδος
Το χωριό φέρεται να δημιουργήθηκε στα μέσα του 14ου αιώνα, όταν διαχωρίστηκε από τον Κάτω Κρούσοβο λόγω της αύξησης της πληθυσμιακής συγκέντρωσης σε αυτόν.
Οθωμανική περίοδος
Σύμφωνα με το έργο "Εθνογραφία των Βιλαετιών της Αδριανούπολης, του Μοναστηρίου και της Θεσσαλονίκης" το 1873 το Άνω Κρούσοβο διέθετε 49 νοικοκυριά με 95 Έλληνες και 50 μουσουλμάνους κατοίκους.
Ο Αλεξάντρ Συνβέ στο έργο του "Les Grecs de l'Empire Ottoman. Etude Statistique et Ethnographique" ανέφερε ότι το 1878 στο Άνω Κρούσοβο ζούσαν 336 Έλληνες.
Παραπομπές
Κατηγορία:Εγκαταλελειμμένα χωριά του Νομού Σερρών Κατηγορία:Δήμος Αμφίπολης
Ντιάν
Το Ντιάν (γαλλικά: Diant) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Νταρνιό (γαλλικά: Darniots).
Παραπομπές
Κατηγορία:Κοινότητες της Σεν-ε-Μαρν
Σοφία Ραζουμόφσκαγια
Η Σοφία Ραζουμόφσκαγια (1746-1803), ήταν Ρωσίδα αυλική. Υπηρέτησε ως αυλική στην αυτοκράτειρα Μεγάλη Αικατερίνη. Παντρεύτηκε τον Πέτερ Κιρίλοβιτς Ραζουμόβσκι και ήταν η ερωμένη του Παύλου Α' της Ρωσίας πριν από το γάμο του, με τον οποίο είχε έναν γιο, τον Σεμέν Βελίκιυ (1772-1794).
Ζωή
Η Σοφία Ραζουμόβσκαγια γεννήθηκε από τον Στέφαν Φεντόροβιτς Ουσάκοφ και την Άννα Σεμένοβνα. Διορίστηκε αυλική στην Αικατερίνη τη Μεγάλη. Παντρεύτηκε τον Μιχαήλ Πέτροβιτς Τσερτορύζσκυ, αλλά έμεινε νωρίς χήρα.
Συμμετείχε στην κοινωνική ζωή της αυλής και ήταν γνωστή για τον έντονο τρόπο ζωής της. Εν αναμονή των σχεδίων για να παντρευτεί ο Μεγάλος Δούκας Παύλος, υπήρχαν ανησυχίες σχετικά με το αν ήταν σεξουαλικά ικανός να έχει κληρονόμο και ζητήθηκε από τη Σοφία να διερευνήσει τη σεξουαλική του λειτουργία αποπλανώντας τον. Πέτυχε με το καθήκον της και απέκτησε έναν γιο μαζί του τον Σέμεν Βελίκι (1772-1794), του οποίας η ανατροφή παρασχέθηκε από την αυτοκράτειρα.
Ο Παύλος παντρεύτηκε το 1773 και το 1776, η Σοφία ξαναπαντρεύτηκε τον Πίτερ Κιρίλοβιτς Ραζούμοφσκι, γιο του στρατάρχη Κιρίλ Γκριγκόριεβιτς Ραζούμοφσκι. Καθώς ο πεθερός της διαμαρτυρήθηκε και εξέφρασε τη δυσαρέσκειά του για το γάμο, πιθανότατα δεν ήταν προξενιό και ο γάμος περιγράφεται ως ευτυχισμένος.
Εξωτερικοί σύνδεσμοι
Κατηγορία:Σελίδες με μη επιθεωρημένες μεταφράσεις Κατηγορία:Ρωσίδες
Ντονμαρί-Ντοντιγί
Το Ντονμαρί-Ντοντιγί (γαλλικά: Donnemarie-Dontilly) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Ντονμαριταίν (γαλλικά: Donnemaritains).
Παραπομπές
Κατηγορία:Κοινότητες της Σεν-ε-Μαρν
Κάτω Κερδύλιο Σερρών
Το Κερδύλλιο ή Κάτω Κερδύλλιο, έως το 1927 γνωστό ως Κάτω Κρούσοβον, είναι εγκαταλελειμμένος οικισμός του Νομού Σερρών, στον σημερινό Δήμο Αμφίπολης.
Πολλοί κάτοικοι του χωριού εκτελέσθηκαν κατά τη Σφαγή στα Άνω και Κάτω Κερδύλια, ενώ οι εναπομείναντες κάτοικοι εγκαταστάθηκαν μαζί με εκείνους του Άνω Κερδυλλίου στο σημερινό χωριό των Νέων Κερδυλίων.
Στο χωριό βρίσκονται μέχρι σήμερα ο Ιερός Ναός Αγίων Γεωργίου και Ραφαήλ και ο Ιερός Ναός Αγίων Αναργύρων.
Βυζαντινή περίοδος
Το βυζαντινό χωρίον Κρούσοβος το οποίο αναφέρεται πρώτη φορά σε βυζαντινό χρυσόβουλο του Δεκεμβρίου του 1258 φέρεται να ταυτίζεται με τον (σήμερα εγκαταλελειμμένο) οικισμό του Κάτω Κερδυλίου, καθώς στο γειτονικό Άνω Κερδύλιο δεν σώζονται, μέχρι στιγμής τουλάχιστον, ίχνη βυζαντινής εγκατάστασης. Αποτέλεσε αρχικά εν μέρει και στην συνέχεια πλήρως μετόχι της Μονής Εσφιγμένου, ενώ απογραφές του 1318 και του 1321 κατέγραψαν 85 κατοίκους.
Οθωμανική περίοδος
Σύμφωνα με το έργο "Εθνογραφία των Βιλαετιών της Αδριανούπολης, του Μοναστηρίου και της Θεσσαλονίκης" το 1873 το Κάτω Κρούσοβο διέθετε 63 νοικοκυριά με 90 Έλληνες και 75 μουσουλμάνους κατοίκους.
Ο Αλεξάντρ Συνβέ στο έργο του "Les Grecs de l'Empire Ottoman. Etude Statistique et Ethnographique" ανέφερε ότι το 1878 στο Κάτω Κρούσοβο ζούσαν 296 Έλληνες.
Σύμφωνα με τη στατιστική μελέτη του Βούλγαρου γεωγράφου Βασίλ Κάντσωφ, «Μακεδονία, Εθνογραφία και Στατιστική», το 1900 το Κάτω Κρούσοβο είχε 300 Έλληνες κατοίκους.
Παραπομπές
Κατηγορία:Εγκαταλελειμμένα χωριά του Νομού Σερρών Κατηγορία:Δήμος Αμφίπολης
Γκούσταβ Γουάιτχεντ
Ο Γκούσταβ Άλμπιν Γουάιτχεντ (Gustave Whitehead, γεννημένος ως Γκουστάβ Βάισκοπφ Gustav Weißkopf, 1 Ιανουαρίου 1874, Λοϊτερσχάουζεν, Βαυαρία – 10 Οκτωβρίου 1927, Μπρίτζπορτ, Κονέκτικατ), ήταν Αμερικανός πρωτοπόρος της αεροπορίας με καταγωγή από τη Γερμανία.
Βιογραφικά στοιχεία
Ο Γκουστάβ Βάισκοπφ μετανάστευσε στις ΗΠΑ το 1893 και άλλαξε το όνομά του σε Γκούσταβ Γουάιτχεντ. Μεταξύ 1897 και 1915 σχεδίασε ανεμόπτερα, ιπτάμενες μηχανές και κινητήρες. Επειτα από την περίοδο αυτή αποσύρθηκε από τη δημόσια σφαίρα.
Γεώργιος Μόδης (καθηγητής)
Εκπαίδευση και πρώιμη ζωή
Ο Μόδης έλαβε το Διεθνές Απολυτήριο από το Διεθνές Σχολείο της Γενεύης, της Ελβετία. Στη συνέχεια σπούδασε Βιοχημεία στο Πανεπιστήμιο του Κέιμπριτζ. Έκανε το μεταπτυχιακό του στη Δομική Βιολογία με τον Rik A. Wierenga στο Ευρωπαϊκό Εργαστήριο Μοριακής Βιολογίας της Χαϊδελβέργης αποκτώντας το διδακτορικό του. από το Πανεπιστήμιο του Leeds το 1999. Για τα επόμενα έξι χρόνια εργάστηκε ως μεταδιδακτορικός συνεργάτης με τον Stephen C. Harrison στην Ιατρική Σχολή του Χάρβαρντ στην Βοστώνη των Η.Π.Α.
Προσωπική ζωή
Ο Μόδης είναι γιος του Θεόδωρου Μόδη και της Carole Gene Modis. Είναι δισέγγονος του Θεόδωρου Μόδη και εγγονός του Γεωργίου Μόδη.
Γκούσταβ Γουάιτχεντ
Βιογραφικά στοιχεία
Δεν έχει υπάρξει φωτογραφία που να αποδεικνύει την επιτυχή πτήση με αεροσκάφος του Γουάιτχεντ. Το 2013, ο ιστορικός Τζον Μπράουν ισχυρίζεται πως βρήκε μία που έδειχνε ιπτάμενη μηχανή του Γουάιτχεντ να πραγματοποιεί πτήση με τη χρήση κινητήρα. Λίγο αργότερα, ο ιστορικός Κάρολ Γκρέι αποδεικνύει πως η φωτογραφία απεικονίζει ένα ανεμόπτερο με όνομα California του Τζον Τζόζεφ Μοντγκόμερι το 1905, καταρρίπτοντας την υπόθεση του Μπράουν. .
Γεώργιος Μόδης (καθηγητής)
Παραπομπές
Κατηγορία:Ελβετοί ελληνικής καταγωγής Κατηγορία:Έλληνες επιστήμονες
Λευκή του Λάνκαστερ
H Λευκή του Λάνκαστερ (αγγλικά: Blanche of Lancaster, 25 Μαρτίου 1347 - 12 Σεπτεμβρίου 1368) ήταν επιφανές μέλος της βασιλικής οικογένειας των Πλανταγενετών της Αγγλίας κόρη του πανίσχυρου Πλανταγενέτη δούκα Ερρίκου, 1ου δούκα του Λάνκαστερ δεύτερου ξαδέλφου του βασιλιά της Αγγλίας Εδουάρδου Γ΄ και δισέγγονου του βασιλιά της Αγγλίας Ερρίκου Γ΄ με την σύζυγό του Ισαβέλλα του Μπωμόν, μητέρα του Ερρίκου Δ΄ της Αγγλίας και γιαγιά του Ερρίκου Ε΄ της Αγγλίας. Η Ισαβέλλα και η μεγαλύτερη αδελφή της Μωντ, κόμισσα του Λέστερ μεγάλωσαν μαζί στο κάστρο του Μπόλινγκμπροκ· η Μωντ -αν και παντρεύτηκε τον Γουλιέλμο Α΄ δούκα της Βαυαρίας- δεν απέκτησε παιδιά, γι'αυτό οι τίτλοι και η περιουσία της πέρασαν στην μικρότερη αδελφή της Λευκή.
Γκούσταβ Γουάιτχεντ
Βιογραφικά στοιχεία
Ορισμένοι συγγραφείς υποστηρίζουν πως ο Γουάιτχεντ κατάφερε να πετάξει με τη χρήση κινητήρα στις 14 Αυγούστου 1901. Η υπόθεση αυτή βασίζεται σε άρθρα εφημερίδων από το 1901 και σε μαρτυρίες που συνέλεξε η δημοσιογράφος Στέλλα Ράντολφ το 1937. Τα αποκόμματα των εφημερίδων αποτελούν αναδημοσιεύσεις του άρθρου της εφημερίδας Bridgeport Herald της 18ης Αυγούστου 1901, και οι μαρτυρίες που συνέλεξε η Ράντολφ είναι τουλάχιστον 35 χρόνια μετά τα γεγονότα. Αυτά τα στοιχεία κάνουν την υπόθεση δύσκολα επιβεβαιώσιμη.
Λευκή του Λάνκαστερ
Γάμος με τον πρίγκιπα Ιωάννη της Γάνδης
Στις 19 Μαΐου 1359 στο αβαείο του Ρέντινγκ η Λευκή παντρεύτηκε τον τρίτο ξάδελφο της Ιωάννη της Γάνδης έναν από τους μικρότερους γιους των βασιλέων της Αγγλίας Εδουάρδου Γ΄ Πλανταγενέτη και της Φιλίππης του Αινώ, όλη η βασιλική οικογένεια ήταν παρούσα στην τελετή και ο Άγγλος βασιλιάς έδωσε εξαιρετικά γαμήλια κοσμήματα στην 12χρονη νύφη του, ο σύζυγος της ήταν 19 ετών.
Γκούσταβ Γουάιτχεντ
Βιογραφικά στοιχεία
Εάν η πτήση της 14ης Αυγούστου 1901 επιβεβαιωνόταν, θα έκανε τον Γουάιτχεντ τον πρώτο άνθρωπο που πραγματοποίησε πλήρως επιτυχημένη ελεγχόμενη και μηχανοκίνητη πτήση. Έτσι, θα έπαιρνε τη θέση της πτήσης των αδελφών Ράιτ στις 17 Δεκεμβρίου 1903, την οποία οι περισσότεροι ιστορικοί της αεροναυτικής θεωρούν και αναγνωρίζουν ως την πρώτη αυτού του είδους.
Λευκή του Λάνκαστερ
Γάμος με τον πρίγκιπα Ιωάννη της Γάνδης
Η Λευκή κληρονόμησε μαζί με τον σύζυγο της τον τίτλο του δούκα του Λάνκαστερ από τον πατέρα της ο οποίος πέθανε χωρίς να αποκτήσει γιους (1361), ο σύζυγος της με αυτόν τον τρόπο έγινε κόμης του Λάνκαστερ, του Ντέρμπι, του Λίνκολν και του Λέστερ και το δουκάτο του Λάνκαστερ ενσωματώθηκε με την Γάνδη.
Ο Ιωάννης Φρουασσάρ περιγράφει την Λευκή σαν νέα, ωραία και χαριτωμένη,, ο ίδιος ποιητής έγραψε ένα μεγάλο ποίημα (1373) για την Λευκή και την πεθερά της Φιλίππη που πέθανε την επόμενη χρονιά. Ο διάσημος ποιητής Τζόφρι Σώσερ προσωπικός φίλος του συζύγου της περιγράφει αναλυτικά για την Λευκή, την εμφάνιση και τον χαρακτήρα της στο έργο του «Λευκή η δούκισσα».
Γκούσταβ Γουάιτχεντ
Βιογραφικά στοιχεία
Το 1978, ένα φυλλάδιο που εκδόθηκε στη Γερμανία υποστηρίζει πως ο Βάισκοπφ/Γουάιτχεντ αποτέλεσε θύμα κόλπου του Όρβιλ Ράιτ και του Ινστιτούτου Σμιθσόνιαν ώστε ο κόσμος να μην μπορεί να ερευνήσει και αναγνωρίσει τη συμβολή του στην ιστορία της αεροπορίας και την ανωτερότητα των πτήσεων του σε σχέση με αυτών του Ράιτ. Ένας από τους συγγραφείς, ο Ουίλιαμ Ο'Ντάιερ, παρουσιάζεζι μία σύμβαση μεταξύ των Ράιτ και του Ινστιτούτου το 1948 που είχε σκοπό να μειώσει την αναγνώριση του Γουάιτχεντ. Το Ινστιτούτο Σμιθσόνιαν απάντησε πως η εγκυρότητα των πτήσεων του Γουάιτχεντ δεν αποδεικνύεται επαρκώς, αλλά σε περίπτωση αναγνώρισης της το Ινστιτούτο θα αναγνωρίσει τον Γουάιτχεντ.
Η πτήση της 14ης Αυγούστου 1901
μικρογραφία|Εικονογράφηση της υποτιθέμενης πρώτης πτήσης τον Αύγουστο το 1901, στη σελίδα 5 της εφημερίδας Bridgeport Herald της 18ης Αυγούστου 1901. Οι πρώτες αναφορές για την πτήση προέρχονται από άρθρα στον τύπο με τη μορφή ρεπορτάζ, τα οποία δημοσιεύθηκαν στην εφημερίδα Bridgeport Herald στις 18 Αυγούστου 1901. Εκεί αναφέρεται μία πτήση με τη χρήση κινητήρα που πραγματοποιήθηκε στο Κονέκτικατ στις 14 Αυγούστου 1901. Το ανώνυμο άρθρο συνοδεύεται από εικονογράφηση που αναπαριστά το αεροσκάφος εν πτήσει. Το άρθρο της εφημερίδας αναδημοσιεύεται εντός Αυγούστου από τις New York Herald, Boston Transcript και Washington Times, και έπειτα και από άλλες εφημερίδες των Ηνωμένων Πολιτειών.
Λευκή του Λάνκαστερ
Πρόωρος θάνατος της Λευκής
Η Λευκή πέθανε πρόωρα στο κάστρο του Τάρμπαρι στις 12 Σεπτεμβρίου 1368 ενώ ο σύζυγος της έλειπε στο εξωτερικό, κατά άλλους σε ηλικία 22 ετών, κατά άλλους 23, η αιτία θανάτου πιθανώς να ήταν η μαύρη πανώλη που σάρωνε εκείνη την εποχή την Ευρώπη αλλά αυτό δεν είναι εξακριβωμένο. Η κηδεία της έγινε στον Καθεδρικό ναό του Αγίου Παύλου στο Λονδίνο παρουσία ολόκληρης της αριστοκρατίας και του κλήρου της χώρας. Το πένθος και η θλίψη του συζύγου της ήταν πολύ μεγάλο απο τον πρόωρο θάνατο της Λευκής, γι'αυτό ο ποιητής Τζόφρι Σώσερ έγραψε το έργο «Λευκή η δούκισσα» με στόχο να απαλύνει το πένθος του και να τον βοηθήσει να το ξεπεράσει συντομότερα. Ο Ιωάννης της Γάνδης κατασκεύασε γι'αυτήν κοιμητήριο με σκοπό να ταφεί όταν πεθάνει και ο ίδιος σε αυτό (1374), το έργο ολοκληρώθηκε (1380) με την βοήθεια του Θωμά Βρεκ και με συνολικό κόστος 592 λίρες. Στο μνημείο βρέθηκαν τα ταφικά ομοιώματα του Ιωάννη της Γάνδης και της Λευκής του Λάνκαστερ με τα χέρια τους ενωμένα.
Γκούσταβ Γουάιτχεντ
Η πτήση της 14ης Αυγούστου 1901
Τρεις δεκαετίες αργότερα, η Αμερικανίδα δημοσιογράφος Στέλλα Ράντολφ, μελετά αρκετά άρθρα. Αναζητά μάρτυρες που να επιβεβαιώσουν τις πτήσεις του Γουάιτχεντ το 1901, και συλλέγει 11 μαρτυρίες τις οποίες παρουσιάζει στο βιβλίο της Lost Flights of Gustave Whitehead το 1937.
Λευκή του Λάνκαστερ
Οικογένεια
Με τον γάμο της Λευκής με τον Ιωάννη της Γάνδης (του Οίκου των Ανζού-Πλανταγενετών) 2ο δούκα του Λάνκαστερ, παιδιά της ήταν:
Γκούσταβ Γουάιτχεντ
Η πτήση της 14ης Αυγούστου 1901
Το 1945, ο Τζόζεφ Νέιθαν Κέιν, παρουσιαστής του ραδιοφωνικού προγράμματος "Famous Firsts", παίρνει συνέντευξη από τον Τσαρλς Γουάιτχεντ ως γιο του πρώτου ανθρώπου που πέταξε με αεροπλάνο. Η υπόθεση πως ο Γκούσταβ Γουάιτχεντ ήταν ο πρώτος άνθρωπος που πέταξε με αεροπλάνο, μεταδίδεται έπειτα και μέσα από άρθρα των περιοδικών Liberty και Reader's Digest, τα οποία έχουν μεγάλο αναγνωστικό κοινό. Λόγω του μεγέθους που απέκτησε η εν λόγω φήμη, ο Όρβιλ Ράιτ συνέγραψε ένα κείμενο, μέσα από το οποίο προσπαθεί να αποδείξει πως οι υποτιθέμενες επιδιώξεις του Γουάιτχεντ είναι απίθανες. Το άρθρο με τίτλο "The Mythical Whitehead Flight" («Η μυθική πτήση του Γουάιτχεντ»), δημοσιεύεται τον Αύγουστο του 1945 στη μηνιαία έκδοση US Air Services. .
Λευκή του Λάνκαστερ
Εξωτερικοί σύνδεσμοι
Κατηγορία:Οίκος των Πλανταγενετών Κατηγορία:Οίκος του Λάνκαστερ Κατηγορία:Αγγλίδες κόμισσες Κατηγορία:Αγγλίδες δούκισσες
Γκούσταβ Γουάιτχεντ
Εξωτερικοί σύνδεσμοι
Κατηγορία:Αμερικανοί εφευρέτες Κατηγορία:Αμερικανοί μηχανικοί Κατηγορία:Αμερικανοί πιλότοι Κατηγορία:Πρωτοπόροι της αεροπορίας
Ομοσπονδία Ελληνικών Συλλόγων της Ουκρανίας
Η Ομοσπονδία Ελληνικών Συλλόγων της Ουκρανίας (ΟΕΣΟ) είναι μια εθελοντική πανουκρανική ένωση πολιτικών οργανώσεων, η οποία περιλαμβάνει 94 ελληνικές κοινωνίες σε 22 περιφέρειες της Ουκρανίας.
Στόχος της Ομοσπονδίας είναι να ενώσει τους Έλληνες για να προστατεύσουν τα δικαιώματα και τα συμφέροντά τους, να διαφυλάξουν την ελληνική διασπορά, την ιστορία και τα πολιτιστικά μνημεία, να αναζωογονήσουν την εθνική ταυτότητα των Ελλήνων, την πνευματικότητα, τις παραδόσεις και τα έθιμα.
Σήμερα στο έδαφος της Ουκρανίας, σύμφωνα με την καταγραφή του 2001 διαμένουν 91,5 χιλιάδες Έλληνες από τους οποίους το 85 % κατοικεί στη περιφέρεια Ντονέτσκ.
Το 1995 ιδρύθηκε η Ομοσπονδία Ελληνικών Συλλόγων της Ουκρανίας (η ΟΕΣΟ) με έδρα τη πόλη Μαριούπολη στη περιοχή της Αζοφικής θάλασσας. Σύμφωνα με την ιστορία, μετά τη μετανάστευση των Ελλήνων από την Κριμαία πάνω από 235 χρόνια πριν η Αζοφική αποτελεί μια περιοχή με συμπαγή ελληνικό πληθυσμό. Διατήρησαν τις ιστορικές τους ρίζες, την εθνική συνείδηση, την γλώσσα, τον πολιτισμό τα ήθη και τις παραδόσεις τους. Ιδιαίτερη προσοχή δίνεται από την ΟΕΣΟ στη μείωση των μεταναστευτικών τάσεων των συμπατριωτών. Για το σκοπό αυτό αναπτύχθηκε και εφαρμόζεται πρόγραμμα της διατήρησης της ελληνικής ομογένειας στην Ουκρανία. Όμως, η αποτελεσματικότητά του εξαρτάται σε μεγάλο βαθμό από την εθνική πολιτική για μειονότητες. Δυστυχώς, πρέπει να παραδεχτούμε ότι από το 2000 η πολιτική αυτή δεν έχει μείνει στάσιμη. Ούτε είναι ευνοϊκές οι οικονομικές συνθήκες γενικότερα στη χώρα Ουκρανία.
Οι σχέσεις των ομογενών με την ιστορική πατρίδα είναι σταθερές. Έχουν ως ιστορικό υπόβαθρο την πνευματική και θρησκευτική κληρονομιά του αρχαίου και βυζαντινού πολιτισμού και το βασικότερο – έχουν αντέξει στο χρόνο. Στην Οδησσό βρίσκεται το κτήριο της «Φιλικής εταιρίας», που ξεκίνησε τον απελευθερωτικό αγώνα κατά του οθωμανικού ζυγού.
Το 1994, αντιπροσωπεία της ελληνικής κυβέρνησης με επικεφαλής τον Υφυπουργό Εξωτερικών Γρηγόρη Νιώτη επισκέφτηκε για πρώτη φορά την ελληνική Διασπορά στην Ουκρανία. Τον Απρίλιο του 2008, έφτασε στη Μαριούπολη υψηλή κρατική αντιπροσωπεία με επικεφαλής τον Πρόεδρο της Ελλάδας Κάρολο Παπούλια, ο οποίος παραβρέθηκε στην επίσημη τελετή έναρξης του Πολιτιστικού Κέντρου «Μαιώτιδα» της Ελληνικής κοινότητας Μαριούπολης. Κατά την συνάντηση με ομογενείς δημότες, ο Κάρολος Παπούλιας έδωσε εύσημα στην Ομοσπονδία Ελληνικών Συλλόγων Ουκρανίας και το Κρατικό Πανεπιστήμιο της Μαριούπολης για το ρόλο τους στην ενίσχυση της συνεργασίας μεταξύ των δυο αδελφικών λαών και τόνισε τη σπουδαιότητα της περαιτέρω ενίσχυσης της ελληνο-ουκρανικής πολιτικής διαλόγου σε διακρατικό επίπεδο. Η επίσκεψη αυτή έχει επηρεάσει καθοριστικά την πορεία των πολιτικών επαφών των ομογενών με την ιστορική πατρίδα τους.
Η ΟΕΣΟ έκανε ένα δύσκολο αγώνα όχι μόνο για τις εκδηλώσεις αλλά και δημιουργία υποδομών που θα ανέβαζαν τις κοινότητες σε ένα ανώτερο επίπεδο. Υπήρξε επίμονη προσπάθεια για να ξαναχτιστούν εκκλησίες όπως του Αγίου Γεωργίου στο Σαρτανά  (2005) (με τη στήριξη του Δημοτικού Συμβουλίου Μαριούπολης, των εργοστασίων «ΜΜΚ Ιλιτσά» και «Αζοβμάς»), και ιατρικά κέντρα, όπως το Ελληνικό Διαγνωστικό Ιατρικό Κέντρο (2003) στη Μαριούπολη, η κλινική στο Στάριι Κριμ (2004), οικοδομήθηκαν ελληνοπρεπή κοσμήματα της Μαριούπολης - το Πολιτιστικό Κέντρο της ΟΕΣΟ (2000) στην Ελληνική Οδό, με δαπάνες της κατασκευαστικής εταιρίας «Μηχανική», το Πολιτιστικό Κέντρο της Ελληνικής Κοινότητας Μαριούπολης «Μαιώτιδα» (2008), η Ελληνική Πλατεία στο κέντρο της Μαριούπολης ως δωρεά της οικογένειας Μπούμπουρα (2018).
Η ΟΕΣΟ διευθύνεται από το Διοικητικό Συμβούλιο, αποτελούμενο από 36 μέλη από όλη την Ουκρανία, το οποίο συνεδριάζει τακτικά τέσσερεις φορές το έτος. Σ'αυτές τις συνεδριάσεις συζητιούνται όλα τα επίκαιρα θέματα της λειτουργίας της ΟΕΣΟ καθώς και εκπονείται η γενική στρατηγική της δράσης της. Το ανώτατο όργανο της ΟΕΣΟ είναι το Συνέδριο, το οποίο συνεδριάζει τακτικά μια φορά σε 3 έτη. Το 2018 λειτουργούν 94 Ελληνικοί σύλλογοι στις  22 περιφέρειες της Ουκρανίας.